भारतीय रिजर्व बैंक (आरबीआई) ने हाल ही में दावा किया था कि 200, 500 और 2000 रुपए के नए नोट पहले के मुकाबले ज्यादा सुरक्षित हैं। पर बुधवार (29 अगस्त) को जारी हुई भारतीय स्टेट बैंक (एसबीआई) की एक रिपोर्ट में इस बात को पूरी तरह से सही नहीं ठहराया गया। आरबीआई के दावे के उलट एसबीआई की रिपोर्ट में कहा गया, “आरबीआई का यह वादा कि 200 और 500 (नोटबंदी के बाद) के नोट अधिक सुरक्षित और इनसे जालसाजी (नकली नोट बनाकर) नहीं की जा सकेगी, यह बात पूरी तरह से सही नहीं है।” यानी बाजार में फर्जी करेंसी बढ़ने की आशंका बरकरार है।